བསླབ་བྱ་ཞལ་ཆེམས་ཀྱི་ཡི་གེ།
༄༅། །བསླབ་བྱ་ཞལ་ཆེམས་ཀྱི་ཡི་གེ་བཞུགས།
་པས་
༄༅། །རྣལ་འབྱོར་བདག་གི་དཀའ་སྤྱད་ཚིག་འགའ་བཤད། །སྔོན་ཡང་བསྟན་འདིར་
མི་ལུས་ལན་འགའ་ཐོབ། །ཁ་ཆེའི་ཡུལ་དུ་རྒྱལ་བུ་དཔལ་མིང་ཅན། །ཟ་ཧོར་ཡུལ་དུ་བྲམ་
ཟེ་དགའ་བའི་བློ། །ཀོ་ས་ལ་རུ་ཁྱིམ་བདག་གྲགས་པའི་མིང༌། །སུམ་ཅུ་གསུམ་དུ་ནོར་བུ་དྲི་
མ་མེད། །དེ་ནས་འཕོས་ནས་ད་ལྟ་འདིར་སྐྱེས་སོ། །ལོངས་སྤྱོད་རྒྱ་ཆེ་མངའ་རིས་ཕུན་
ཚོགས་ཀྱང་། །མཁས་པས་སྒྱུ་མ་བརྫུན་དུ་ཤེས་པ་ལྟར། །མ་ཆགས་སྤངས་ནས་དད་ང
རབ་ཏུ་བྱུང་། །བྱིས་པའི་དུས་ནས་ཆོས་སྤྱོད་ལས་ལ་བརྩོན། །སྐྱེ་འཆིས་འཇིགས་པས་
མཚན་ལྡན་བླ་མ་བཙལ། །དམ་པ་རྙེད་ཚེ་རྩེ་གཅིག་གསོལ་བ་བཏབ། །བྱང་ཆུབ་འདོད་
མིན་ཡིད་ལ་གཞན་མ་བསམས། །དམ་པའི་ཆོས་ཕྱིར་ལུས་སྲོག་ཐེད་ལ་བོར། །འབོལ་
བའི་སྟན་སྤངས་སྤེན་མའི་གདན་ལ་འདུག །ཆོས་བརྒྱད་དཔའ་བརྗིད་བཟང་པོའི་གོས་སྤངས་
ནས། །ཕྱག་དར་ཁྲོད་པ་དམན་པའི་གོས་ལ་བརྟེན། །དེ་ཚེ་དད་པས་སྡུག་བསྔལ་ལམ་དུ་
ཁྱེར། །ལས་ངན་དབང་གིས་ལུས་ལ་ཤིག་ནད་བྱུང༌། །སྙིང་རྗེ་བཟློག་སྒོམ་བདག་ལུས་སྦྱིན་
པར་བཏང༌། །ཆོས་ཉིད་རྟོགས་པས་ཟུག་རྔུ་རང་སར་གྲོལ། །བྱམས་པའི་དབང་གིས་གནོད་
བྱེད་ཕ་མར་ཤེས། །མཛེ་ནད་འབྱུང་པོའི་གདོན་གྱིས་བཏབ་པའི་ཚེ། །སོ་དང་སེན་མོའི་
མདོག་ཤོར་སྨིན་མ་བྱི། །ལོ་གཅིག་ཟླ་དྲུག་འདོད་ལྷའི་བསྙེན་པ་བསྐྱལ། །དེ་ཚེ་གདོན་གྲོལ་
རྐྱེན་ངན་དཔལ་དུ་ཤར། །སྤྲོས་བྲལ་རྣམ་དག་གདོད་ནས་གནས་པའི་དོན། །ཁྲིད་དང་ངོ་
སྤྲོད་གདམས་ངག་མ་བསྟན་པར། །ལོ་བརྒྱད་བྱིས་པའི་དུས་ནས་གསལ་བར་མཐོང༌། །
གནས་ལུགས་དོན་གྱི་སྒྲོ་འདོགས་ལེགས་པར་བཅད། །ཆུ་འཐུང་རྡོ་འཆའ་བདུད་རྩིའི་
483

ཛོ་ནང་དཔེ་ཚོགས།
སྤྱིའི་དེབ་སོ་ལྔ་པ།
བཅུད་ལེན་ལ། །ལོ་བརྒྱད་བར་དུ་དཀའ་སྤྱད་སྣ་ཚོགས་བྱས། །བྱང་ཆུབ་འདོད་པས་ལུས་
སྲོག་ཐེད་ལ་བོར།
མཁའི་བླ་རེས་བརྒྱན།
།ཟབ་མོའི་གདམས་པས་བདེ་སྡུག་ལམ་དུ་ཁྱེར། །ས་གཞིའི་ཁྲི་སྟེང་ནམ་
།བྱིན་པའི་སྟན་བཏིང་ལག་ངར་སྔས་སུ་བཅུག །འདོད་ཡོན་ཀུན་སྤངས་
སྤྲང་པོའི་ཆ་བཟུང་སྟེ། །ལང་ཚོ་གཟི་འོད་དཀའ་སྤྱད་དྲག་པོས་བཅོམ། །ཕ་ཡུལ་ཉེ་དྲུང་
བདེ་སྐྱིད་བློས་སྤངས་ཏེ། །བྱང་ཆུབ་བསྒྲུབ་ཕྱིར་བཀྲེས་སྐོམ་སྣ་ཚོགས་མྱོང་། །སྡུག་བསྔལ་
བཤད་ན་དགྲ་ཡང་མཆི་མ་འཆོར། །གཞོན་པའི་མེ་ཏོག་རྒས་པའི་སད་ཀྱིས་བཅོམ། །སྲོད་
ཀྱི་ཐུན་ལ་འདོད་ལྷའི་བསྙེན་པ་བསྐྱལ། །ནམ་ཕྱེད་ཐུན་ལ་འོད་གསལ་ངང་ལ་ཉལ། །ཐོ་
རེངས་ཉམས་ལེན་སྲོག་རྩོལ་ཐབས་ལམ་བསྒོམ། །བགྲོད་དཀའི་ལམ་ཆེན་ཁོ་བོས་ཚེ་འདིར་
བཅད། །སྔ་དྲོ་ཁ་ཏོན་འདོན་དང་གསོལ་བ་གདབ། །ཉིན་ཕྱེད་སྡེ་སྣོད་རྒྱུད་སྡེ་ཀུན་ལ་
བལྟས། །ཕྱི་དྲོ་ཕྱག་དང་གཏོར་མ་ལ་སོགས་བྱས། །འཁོར་བའི་གནས་འདིར་ཁོ་བོས་ནོམ་
པ་སྤྱད། །སྔོན་འགྲོ་སྐྱབས་འགྲོ་སེམས་བསྐྱེད་མཎྜལ་ཕུལ། །དངོས་གཞི་ སེམས་ དཔའ་
གསུམ་གྱི་ཉམས་ལེན་བྱས། །རྗེས་ལ་དམིགས་མེད་ཟབ་དང་རྒྱ་ཆེར་བསྔོས། །ཚེ་ཐུང་འདི་
ལ་སྟོང་ལོག་མ་བྱས་སོ། །ཆོས་པའི་སོ་ནམ་ཡིན་པས་ཐོས་བསམ་བྱས། །ཆོས་ཀྱི་རྩ་བ་ཡིན་
པས་གནས་ལུགས་བསྒོམས། །ཆོས་ལ་འབྲས་བུ་དགོས་པས་སྨོན་ལམ་བཏབ། །སྒོ་གསུམ་
ཐ་མལ་ནམ་ཡང་མ་ཞག་གོ །ཐོག་མར་འཆི་བས་འཇིགས་པས་བླ་མ་བཙལ། །བར་དུ་འཆི་
བྲོད་དགོས་པས་ཉམས་ལེན་བྱས། །ཐ་མར་འཆི་རྒྱུ་མེད་པས་ཉལ་ནས་བསྡད། །མི་རྒན་
ང་ཡི་ཉམས་ལེན་རྣམ་ཐར་ཡིན། །བདག་ལ་བསྒོམས་དང་མ་བསྒོམས་ཁྱད་པར་མེད། །
བདེ་སྡུག་སྐྱེ་འཆིའི་འདུ་ཤེས་ཟད་གྱུར་ཀྱང༌། །གཞན་རྣམས་བློ་སྣ་སྡུད་ཕྱིར་དབེན་པར་འགྲོ། །
བདག་ ལ་ སོམས་ ལ་ སྒྲུབ་ པ་ མཛད་པར་ཞུ། །ཞེས་སོགས་བསླབ་བྱ་ཞལ་ཆེམས་ཀྱི་ཡི་གེ་རྐྱང་འདུར་དང་འདོལ་ཆུང་
གི་ཀ་བ་ལ་སྦྱར་ནས། དཔོན་སློབ་གཉིས་ནམ་ཕྱེད་ལ་བཞུད་དེ། རྒྱ་ནག་རི་བོ་རྩེ་ལྔར་ཐེགས་སོ།། །། (རྣམ་ཐར་ལས་ཁོལ་དུ་ཕྱུང་།)
484

ཆོས་རྗེ་འཇམ་དབྱངས་གསར་མ།
གསུང་མགུར།
བོད་དང་པོ།